Odense Adresse-Contoirs Efterretninger, 1843-03-10
Odense. (Slutningen af Beretningen om det kongelige Landhuusholdningsselskab, see sidste LeverdagsAvis!) Om Lærlinger i Avlsbrug hedder det: Denne nu i omtrent 20 Aar bestaaende Foranstaltning vinder mere og mere almindelig Paaskjønnelse, og ansees af mange for en af de fortrinligste Maader, hvorpaa Man under de nuværende Forhold kan virke til et forbedret Landbrugs Udbredelse i Bondestanden. Jblandt de mange Ansøgende, som ideligen melde sig om Lærlingpladser, udvalgtes fra Fyens Stift Følgende: Larsen af Sedden, Odense Amt; H. J. Andersen af Davinde, f. A.; M. Rasmussen af Aaboirup, s. A.; S. Jensen fra samme By, N. Christensen Fønsskov af Føns, Odense Amt; P. Hansen, Skytte af Vesterhæsinge, Svendb. Amt; C. Hansen af Taarup, s. A. Af Lærlingerne ere i Fyens Stift anbragte hos: Proprietair Berg paa Lindved, Proprietair Waidtløw paa Talleruplund, Gaardbruger Maaløe paa Aagaarde, Forpagter D. Møller paa Strandskov, Forp. sk. Hofmann (Bang paa Hofmansgave, Forp. Schwartz paa Østrupgaard, Pastor Krag i Gielsted, Forp. C. Nøl ler paa Lundegaard, Gaardmand H. Hansen i Dreslette, Gaardmand J. Andersen i Vesterhæsinge, Forp. Lundsgaard paa Nordenbrogaard paa Langeland, Forp. Møller paa Lykkesholm paa Langeland. - Oplærte Meier sker ere antagne hos Grev Schaffalink paa Broby gaard, Forpagterne E. Hofman (Bang paa Hofmansgave og Møller paa Lundegaard. – For at lære Engvandingskunsten har Carl Reimuth, en Søn af Borgermesteren i Odense, i en Tid opholdt sig i Preussen og medbragt særdeles anbefalende Attester. - Under sit Ophold. i Dobberan, hvor endeel Maskiner og Redskaber udstilledes og prøvedes for Landmænds-Forsamlingen, havde Forpagter Hofman (Bang) Leilighed til at erfare det bifald, som skjænkedes den saakaldte nordamerikanske Plov. Han sluttede deraf, hvormeget mere Man vilde interessere sig for de væsentlige Forbedringer denne Plod har modtaget i Danmark. Paa hans Forslag blev derfor en veludarbeidet amerikansk Plov af en nyere forbedret Construetion oversendt den Meklenborgske patriotiske Forening, som havde udtalt Ønske om at knytte nærmere Forbindelse med Landhuusholdnings-Selskabet. - Forpagter N. E. Hofman (Bang paa Hofmansgave tilstillede Selskabet. nogle af ham forfattede interessante, landvekonomiske Meddelelser, indeholdende endeel Resultater af de Erfaringer, han har samlet udenlands tilligemed Beretning om den Maade, hvorpaa han tildeels har forsøgt at anvende dem her i Landet, samt ledsagede af Afbildninger af endeel Agerdyrkningsredskaber, om hvis Brugbarhed og Fortrin han selv har overbeviist sig. Over dette Manuscript med Tegninger tilbød han Selskabet at disponere paa den Maade, det fandt meest passende, i det han bad Tilbudet betragtet som et Erkjendtlighedsbeviis for den offentlige Understøttelse, han i sin Tid oppebar til sine første Reiser i Udlandet i Aarene 1827 og 1830. Afhandlingen (med 13 Afbildninger paa 3 Kobbertavler) er optagen i Tidsskrift for Landoeconomi, ny Række, 4de Binds 2det Hefte. - Under Rubrikken: "Præmier og Understøttelser" læses: Pastor Krag i Gielsted ved Assens har anbefalet til Selskabets Opmærksomhed Ungkarl Niels Mikkelsen af Gillebromølle som et særdeles dueligt og vindskibeligt Menneske. Allerede i den tidlige Ungdom røbede han en overordentlig Lyst til alt Slags nyttigt Haandarbeide og anvendte stedse Søndag Eftermiddag, ligesom enhver anden Fritid, i Huggehuset, imedens hans jevnaldrende Medtjenere søgte Adspredelse ved Leeg og Lystighed. Ved afbrudt Flid har han nu bragt det saa vidt, at han arbeider med Lethed og Færdighed som Snedker, Tømmermand, Dreier og Gjortler. Saaledes har han opbygget fra Grunden af nye Huse, gjort hollandske Dørre og Vindueskarme, lagt Gulv og Loft, forarbeidet Skabe, Kister, Rammer, som han forsyner med en smuk og varig Politur, construeret og tilhugget særdeles gode Svingplove, forfærdiget en Mængde smukke Garnvinder, Spinderokke og adskilligt Huusgeraad, dreiet i Been og Metal, skjæftet Bøsser, givet Prøve paa at kunne støbe og lodde. Han er nu Møllersvend, men arbeider tillige for sin Hunsbond som Møllebygger og istandsætter Alt hvad der hører til Mølleværkets saavel grovere som finere Deele. Alle disse Færdigheder har han vundet ikke ved Underviisning og Lære enten hjemme eller ude, men alene ved egen Tænksomhed og Anstrængelse, ikke ved en særegen Tidsopofrelse, men i Forbindelse med sine øvrige Pligters Opfyldelse som Tjenestekarl. Hvad han af sin Løn kunde sammenspare, anvendte han til at kjøbe sig forskjellige Slags Værktøi og Redskaber, hvoraf han besidder en god og velvalgt Samling. Han er desuden vel oplyst og har læst adskillige gode landsekonomiske og andre Bøger. Ogsaa er han duelig som Jord dyrker. - Anbefalende Vidnesbyrd ere ham iøvrigt meddeelte af Provst Birch, Pastor Galthen og Møller Heering. - Ham tilkjendtes Selskabets 6te Sølvbæger. -Med Hæder nævnes, Huusmand Peter Rasmussen af Vesterskjerninge, Svendborg Amt; af hans Lod, 6 Tdr. Land stor, vare, da han modtog den, 2 Tdr. Land Mose og Tørvegrave, som han ved Udgravning og Fyld ning har forvandlet til godt Agerland. Hele Lodden, som han dyrker ved Hielp af een Hest, behandler han saavel, at den yder særdeles tilfredsstillende Afgrøder, Hegnet har han beplantet. - Smed Frederik Pedersen i Langsted, Verninge Sogn ved Odense, har ligeledes gjort sig fortjent ved sin Virksomhed og Duelighed som Plovmager. Hans Svingplove, ved hvilke han har anbragt hensigtsmæssige Forbedringer, vinde meget bifald overalt hvor de komme hen. De Muldfiele, han har construeret, afsættes i tusindviis fra Jernstøberiet i Odense; de roses almindeligen og ere de meest søgte. Ogsaa forfærdiger han Kartoffelskjæremaskiner af egen, hensigtsmæssig Construction. Med offentlig Understøttelse har Hørbereder C. Schroll i Kjøng foretaget en Reise til Hannover, de preussiske Rhinprovindser samt Holland og Belgien, for at gjøre sig bekjendt med de Fremgangsmaader, som i disse Lande anvendes ved Hørrens Dyrkning og Tilberedning. Om Reisens Resultater indgav han efter sin Hjemkomst en Beretning til det kongelige Rentesammer, hvilken ogsaa meddeeltes Landhuusholdningsselskabet og kan med det første forventes offentliggjort. -